度尽劫波兄弟在,相逢一笑泯恩仇
从别后,忆相逢,几回魂梦与君同.今宵剩把银釭照,犹恐相逢是梦中.
同是天涯沦落人,相逢何必曾相识.
正是江南好风景, 落花时节又逢君.
十年离乱后, 长大一相逢
相逢意气为君饮, 系马高楼垂柳边
辛弃疾的《青玉案·元夕》:
东风夜放花千树。
更吹落,星如雨。
宝马雕车香满路。
凤箫声动,玉壶光转,一夜鱼龙舞。
蛾儿雪柳黄金缕,
笑语盈盈暗香去。
众里寻他千百度,
蓦然回首,那人却在,灯火阑珊处。
纳兰容若的《浣溪沙》:
谁念西风独自凉,
萧萧黄叶闭疏窗,
沉思往事立残阳。
被酒莫惊春睡重,
赌书消得泼茶香,
当时只道是寻常。
欧阳修《生查子·元夕》
去年元夜时,花市灯如昼。
月上柳梢头,人约黄昏后。
今年元夜时,月与灯依旧。
不见去年人,泪湿春衫袖。
纳兰容若的《木兰词》
人生若只如初见,何事秋风悲画扇?
等闲变却故人心,却道故人心易变。
骊山语罢清宵半,泪雨霖铃终不怨。
何如薄幸锦衣郎,比翼连枝当日愿。